Die praktiese steun wat jy jou dogter nou bied, is presies wat depressielyers nodig het. Dit help selde om sulke mense te vra wat hulle makeer omdat hulle dikwels nie self kan verduidelik of verstaan wat nou eintlik met hulle gebeur nie.
Ek is 26 en my kêrel is 32. Ons is al twee jaar saam. Hy is onlangs Kaap toe verplaas en is min by die huis. Toe hy vir 14 dae huis toe kom, het sy ouers sak en pak opgedaag vir die hele tyd dat hy hier was. Dit was ons verhouding se tweede herdenking, maar al ons vierings het platgeval.
As jy ’n vaste verbintenis met dié man oorweeg, sal jy vooraf perke moet stel oor die rol wat sy ouers in jul lewe saam sal speel. Moenie ’n gesprek hieroor met hom op ’n aanvallende manier aanknoop nie.